วันพฤหัสบดีที่ 29 เมษายน 2564
อก. เผยดัชนีอุตฯ มี.ค. 64 เพิ่มขึ้นจากช่วงเดียวกันของปีก่อนร้อยละ 4.12 ขยายตัวสูงสุดในรอบ 29 เดือน การส่งออกสินค้าอุตสาหกรรมขยายตัวต่อเนื่องเป็นเดือนที่ 4
กระทรวงอุตสาหกรรม เผยการผลิตในอุตสาหกรรมหลักปรับตัวดีขึ้น ส่งผลให้ภาพรวมดัชนีผลผลิตอุตสาหกรรม มี.ค. 64 มีระดับอยู่ที่ 107.73 เพิ่มขึ้นร้อยละ 4.12 เมื่อเทียบกับเดือนเดียวกันของปีก่อน เป็นการขยายตัวสูงสุดในรอบ 29 เดือน
กระทรวงอุตสาหกรรม(อก.)เผยการผลิตในอุตสาหกรรมหลักปรับตัวดีขึ้นส่งผลให้ภาพรวมดัชนีผลผลิตอุตสาหกรรม(MPI)เดือนมีนาคม2564มีระดับอยู่ที่107.73เพิ่มขึ้นร้อยละ4.12เมื่อเทียบกับ เดือนเดียวกันของปีก่อนเป็นการขยายตัวสูงสุดในรอบ29เดือน(ต.ค. 61 – ก.พ. 64)หลังจากที่ภาคการผลิตได้รับผลกระทบจากสถานการณ์สงครามการค้าระหว่างจีนและสหรัฐอเมริกาและการแพร่ระบาดโควิด-19โดยอัตราการใช้กำลังการผลิตเพิ่มขึ้นเช่นเดียวกัน(ร้อยละ69.59)เป็นผลจากมาตรการกระตุ้นเศรษฐกิจของภาครัฐและความคืบหน้าของการฉีดวัคซีนโควิด-19ทั้งในและต่างประเทศทำให้เกิดความเชื่อมั่นของผู้ผลิตและผู้บริโภคส่งผลให้การส่งออกสินค้าอุตสาหกรรมไม่รวมทองคำและรายการพิเศษเดือนมีนาคม2564ขยายตัวร้อยละ25.77เป็นการขยายตัวต่อเนื่องเป็นเดือนที่4และเป็นการขยายตัวระดับ2หลักในรอบ31เดือนซึ่งจากการกลับมาขยายตัวของดัชนีผลผลิตอุตสาหกรรมนี้ทำให้ในไตรมาสที่1/2564ดัชนีผลผลิตอุตสาหกรรมขยายตัวที่ร้อยละ0.25
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรม(อก.)เผยว่าสถานการณ์ภาคการผลิตอุตสาหกรรมเริ่มส่งสัญญาณฟื้นตัวส่งผลให้ดัชนีผลผลิตอุตสาหกรรม(MPI)เดือนมีนาคม2564อยู่ที่ระดับ107.73เพิ่มขึ้นร้อยละ4.12เมื่อเทียบกับเดือนเดียวกันของปีก่อนกลับมาเป็นบวกและเป็นการขยายตัวสูงสุดในรอบ29เดือน(ต.ค. 61 – ก.พ. 64)โดยมีอัตราการใช้กำลังการผลิตอยู่ที่ระดับร้อยละ69.59สะท้อนให้เห็นแนวโน้มภาคการผลิตของประเทศเติบโตตามเศรษฐกิจของโลกที่ดีขึ้นรวมถึงรัฐบาลไม่ได้ใช้มาตรการล็อกดาวน์และกลุ่มแพร่ระบาดไม่ได้อยู่ในกลุ่มแรงงานโรงงานดังนั้นภาคการผลิตอุตสาหกรรมยังคงประกอบกิจการได้อย่างต่อเนื่องประกอบกับรัฐบาลยังคงมีมาตรการกระตุ้นเศรษฐกิจอย่างต่อเนื่องเช่นโครงการเราชนะเรารักกันคนละครึ่งเฟส3เป็นต้นและประเทศไทยเริ่มทยอยฉีดวัคซีนให้ประชาชนและมีแผนบริหารจัดการวัคซีนให้ครอบคลุมทั่วประเทศภายในสิ้นปี2564ทำให้ความเชื่อมั่นทั้งในภาคการผลิตและการบริโภคดีขึ้น
นายทองชัยชวลิตพิเชฐผู้อำนวยการสำนักงานเศรษฐกิจอุตสาหกรรม(สศอ.)กล่าวว่าอุตสาหกรรมสำคัญที่ส่งให้MPIขยายตัวได้แก่อุตสาหกรรมยานยนต์ที่มีการผลิตเพิ่มขึ้นร้อยละ7.53จากการผลิตที่เพิ่มขึ้นของรถยนต์ทุกประเภทตามความต้องการทั้งจากในประเทศและการส่งออกที่ขยายตัวในกลุ่มประเทศเอเชียโอเชียเนียและยุโรปและอุตสาหกรรมเหล็กและเหล็กกล้าขั้นมูลฐานมีการผลิตเพิ่มขึ้นร้อยละ19.19เนื่องจากเร่งผลิตเพื่อทำกำไรในช่วงที่ราคาเหล็กในตลาดโลกเพิ่มสูงขึ้นร้อยละ40-60และการปรับตัวของอุตสาหกรรมต่อเนื่องที่เพิ่มขึ้น
นายทองชัยกล่าวต่อว่ามูลค่าการส่งออกสินค้าอุตสาหกรรม(ไม่รวมทองคำและรายการพิเศษ)ขยายตัวร้อยละ25.77ขยายตัวระดับ2หลักครั้งแรกในรอบ31เดือนอีกทั้งมีการนำเข้าสินค้าวัตถุดิบและกึ่งสำเร็จรูปขยายตัวร้อยละ26.45สินค้าที่มีการนำเข้าเพิ่มขึ้นได้แก่เหล็กเหล็กกล้าและผลิตภัณฑ์และอุปกรณ์ส่วนประกอบเครื่องใช้ไฟฟ้าและอิเล็กทรอนิกส์เป็นต้นโดยในภาคการผลิตอุตสาหกรรมมีแนวโน้มการขยายตัวอย่างต่อเนื่องจากการนำเข้าสินค้าวัตถุดิบและกึ่งสำเร็จรูปที่เพิ่มขึ้นสะท้อนให้เห็นว่าภาคการผลิตในเดือนถัดไปจะมีแนวโน้มเพิ่มขึ้น
สำหรับอุตสาหกรรมหลักที่มีดัชนีผลผลิตขยายตัวในเดือนมีนาคม2564เมื่อเทียบกับช่วงเดียวกันของปีก่อนได้แก่รถยนต์และเครื่องยนต์ขยายตัวเพิ่มขึ้นจากช่วงเดียวกันของปีก่อนร้อยละ7.53จากรถบรรทุกปิคอัพรถยนต์นั่งขนาดเล็กและเครื่องยนต์ดีเซลเนื่องจากความต้องการในประเทศที่ในช่วงปลายเดือนมีนาคม2564มีการจัดงานมอเตอร์โชว์และการส่งออกที่ขยายตัวในกลุ่มประเทศเอเชียโอเชียเนียและยุโรป
เหล็กและเหล็กกล้าขั้นมูลฐานขยายตัวเพิ่มขึ้นจากช่วงเดียวกันของปีก่อนร้อยละ19.19จากเหล็กแผ่นรีดเย็นเหล็กเคลือบสังกะสีเหล็กลวดเหล็กรูปพรรณรีดร้อนและเหล็กเส้นกลมเป็นหลักโดยได้รับอานิสงส์จากปริมาณเหล็กในตลาดโลกลดลงทำให้ราคาเหล็กโลกปรับตัวสูงขึ้นผู้ผลิตจึงมีการเร่งผลิตเพื่อทำกำไรในช่วงที่ยังมีภาวะขาดแคลนสินค้า
น้ำตาลขยายตัวเพิ่มขึ้นจากช่วงเดียวกันของปีก่อนร้อยละ26.89เนื่องจากปีนี้โรงงานปิดหีบช้ากว่าปีก่อนและผลผลิตอ้อยสดมีคุณภาพสามารถหีบสกัดเป็นน้ำตาลได้สูงกว่าปีก่อน
เฟอร์นิเจอร์ขยายตัวเพิ่มขึ้นจากช่วงเดียวกันของปีก่อนร้อยละ42.76จากเครื่องเรือนทำด้วยไม้เนื่องจากมีคำสั่งซื้อจากสหรัฐอเมริกาอย่างต่อเนื่อง
อาหารสัตว์สำเร็จรูปขยายตัวเพิ่มขึ้นจากช่วงเดียวกันของปีก่อนร้อยละ15.48จากการขยายตลาดของกลุ่มอาหารสัตว์เลี้ยงและสุกรโดยเฉพาะคำสั่งซื้ออาหารแมวจากสหรัฐอเมริกาที่มีเพิ่มขึ้นอย่างต่อเนื่องนอกจากนี้ผู้ผลิตยังได้ขยายตลาดผ่านช่องทางออนไลน์เพิ่มขึ้นเพื่อตอบสนองความต้องการของผู้บริโภคที่ใช้ชีวิตตามวิถีใหม่